Laura Asadauskaitė-Zadneprovskienė

Laura Asadauskaitė-Zadneprovskienė (g. 1984 m. vasario 28 d. Vilniuje) – Lietuvos penkiakovininkė. Olimpinė ir pasaulio čempionė, triskart Lietuvos metų sportininkė. Nuo 2024 m. – Lietuvos Respublikos Seimo narė.

 Biografija 
Išsilavinimas: mokėsi Vilniaus r. Pagirių gimnazijoje, Mykolo Riomerio universiteto ES politikos ir administravimo magistrė (baigė 2011 m.),MRU informacija  VPU kūno kultūros ir sporto bakalaurė (2007 m.).Lietuvos rytas   Nuo 2003 m. − Lietuvos krašto apsaugos savanorė.

Gimė ir gyvena Vilniuje. Vyras Andrejus Zadneprovskis, penkiakovininkas ir olimpinis prizininkas. Duktė Adriana (g. 2010 m.).

Pirmoji trenerė Irena Jurevič, vėliau – Jevgenijus Kliosovas ir vyras Andrejus Zadneprovskis.Penkiakovė: Laura Asadauskaitė, Justinas Kinderis, Gintarė Venčkauskaitė

2012 m. vasaros olimpinėse žaidynėse Londone L. Asadauskaitė, surinkusi 5408 taškus, iškovojo šiuolaikinės penkiakovės aukso medalį − vieną iš dviejų Lietuvos aukso medalių šiose žaidynėse, ir pagerino olimpinį rekordą. 2013 m. rugpjūčio 19-24 dienomis vykusiame pasaulio čempionate Gaosionge L. Asadauskaitė tapo pasaulio čempione.

2020 m. vasaros olimpinėse žaidynėse Laura startavo moterų penkiakovės varžybose. Fechtavimo varžybose lietuvė laimėjo 15-ą susitikimų ir užėmė 25-ą vietą. Plaukime užfiksavo 2:17.21 rezultatą, kuris irgi buvo 25-as tarp 36-ių dalyvių. Jojimo rungtyje Asadauskaitė ir bendratautė Gintarė Venčkauskaitė buvo vienintelės penkiakovininkės įveikusios trasą be klaidų ir užėmė pirmąją vietą. Kombinuotoje rungtyje Asadauskaitė pasiekė naują olimpinį rekordą (11:38.37). Bendroje įskaitoje lietuvė iškovojo sidabro medalį.

 Politinė veikla 
2024 m. Laura Asadauskaitė-Zadneprovskienė daugiamandatėje apygardoje išrinkta į Lietuvos Respublikos Seimą. Kandidatavo su Lietuvos socialdemokratų partijos (LSDP) sąrašu. Dirba Socialinių reikalų ir darbo komitete, vadovauja Jaunimo ir sporto reikalų komisijai.

 Apdovanojimai 

 2012 m. apdovanota Ordino „Už nuopelnus Lietuvai“ Komandoro didžiuoju  kryžiumi.
 2007 m. apdovanota Ordino "Už nuopelnus Lietuvai" medalisAPDOVANOTŲ ASMENŲ DUOMENŲ BAZĖ 

 Sportiniai pasiekimai 

 Metai  Varžybos  Vieta 2004  Pasaulio kariškių čempionatas (Budapeštas, )  6 2005  Pasaulio čempionatas (Varšuva, )  8 2005  Europos jaunimo čempionatas (Maskva, )  4 2006  Pasaulio kariškių čempionatas (Kaunas, )  2 2006  Pasaulio čempionatas ()  14 2007  Pasaulio čempionatas (Berlynas, )  3 2008  Europos čempionatas (Maskva, ) 2 2009  Europos čempionatas (Leipcigas, )  8 2009  Pasaulio čempionatas (Londonas, )  2 2011  Pasaulio Taurės finalas (Londonas, )  2 2011  Europos čempionatas (Medvėjus, )  5 2011  Pasaulio čempionatas (Maskva, )  3 2012  Pasaulio čempionatas (Roma, )  21 2012  Pasaulio Taurės finalas (Čengdu, )  1 2012  Olimpinės žaidynės (Londonas, )  1 2013  Pasaulio čempionatas (Gaosiongas, )  1 2016  Europos čempionatas (Sofija, )  1 2016  Olimpinės žaidynės (Rio de Žaneiras, )  30 2019  Europos čempionatas (Batas, )  1 2020  Olimpinės žaidynės (Tokijas, )  2

 Šaltiniai 

Kategorija:Lietuvos penkiakovininkai
Kategorija:Lietuvos olimpiečiai
Kategorija:Lietuvos krašto apsaugos savanoriai
Kategorija:Seimo nariai